Document ID: 32007R1211

KOMMISSIONENS FORORDNING (EF) Nr. 1211/2007
af 17. oktober 2007
om ændring af forordning (EF) nr. 883/2001 om gennemførelsesbestemmelser til Rådets forordning (EF) nr. 1493/1999 for så vidt angår samhandelen med vin med tredjelande
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (1), særlig artikel 63, stk. 8, og
ud fra følgende betragtninger:
(1)
Kommissionens forordning (EF) nr. 1057/2007 (2) har ændret restitutionssatserne for visse produktkoder og listen over restitutionsberettigede bestemmelsessteder, jf. Kommissionens forordning (EF) nr. 2805/95 af 5. december 1995 om fastsættelse af eksportrestitutioner for vin (3) og ophævelse af forordning (EF) nr. 2137/93.
(2)
Kommissionens forordning (EF) nr. 883/2001 (4) bør derfor ændres.
(3)
Foranstaltningerne i denne forordning er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
I forordning (EF) nr. 883/2001 foretages følgende ændringer:
1)
Artikel 9, stk. 6, affattes således:
»6. De foranstaltninger, der er nævnt i stk. 4 og 5, kan tilpasses efter produktkategori og bestemmelseszone. Det drejer sig om følgende bestemmelseszoner:
-
Zone 1: Afrika
-
Zone 2: Asien og Oceanien, og
-
Zone 3: Østeuropa, herunder SNG-landene.
Listen over de lande, der indgår i hver bestemmelseszone, er anført i bilag IV.«
2)
Bilag II affattes som anført i bilaget til nærværende forordning.
3)
I bilag IV udgår »Zone 4: Vesteuropa«.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. oktober 2007.

Labels: 3
17
5
6